জেলায় পারদ নেমেছে ১০ ডিগ্রিতে! কলকাতায় কত?

ওয়েব ডেস্ক : রাজ্যে ধীরে ধীরে বাড়ছে শীত (Winter)। কমছে তাপমাত্রা (Tempreture)। কলকাতার পাশাপাশি জেলাগুলিতেও ভোর ও রাতের দিকে পারদ অনেকটাই নেমে যাচ্ছে। হাওয়া অফিস জানাচ্ছে, উত্তর-পশ্চিম উত্তর প্রদেশ এবং ত্রিপুরার উপর রয়েছে একটি ঘূর্ণাবর্ত। পাশাপাশি ঢুকে পড়েছে পশ্চিমী ঝঞ্ঝাও। যার কারণে দক্ষিণবঙ্গে নামছে তাপমাত্রা।

কলকাতা (Kolkata) সহ দক্ষিণবঙ্গে জেলাগুলিতেও তাপমাত্রা কমে গিয়েছে। জেলাগুলিতে পারদ নেমেছে অনেকটাই। ১০ থেকে ১২ ডিগ্রির পাশাপাশি ঘোরাঘুরি করছে এই তাপমাত্রা। শিশির ও কুয়াশার দাপটও বাড়ছে। সব থেকে বেশি শীত অনুভূত হচ্ছে বীরভূম, পশ্চিম মেদিনীপুর, ঝাড়গ্রাম, পশ্চিম বর্ধমান ও বাঁকুড়াতে।

আরও খবর : ডিসেম্বরে বাংলায় জাঁকিয়ে শীত, কোন জেলায় কত নামবে পারদ?

জেলাগুলির পাশাপাশি কলকাতার তাপমাত্রাও অনেকটা কমে গিয়েছে। কোনও কোনও দিন ১৫ ডিগ্রির নীচেও নেমেছে পারদ। যার কারণে ভালোই শীত উপভোগ করছেন কলকাতাবাসী। এই শীতের কারণে বিভিন্ন জায়গায় পিকনিকও শুরু হয়ে গিয়েছে। অন্যদিকে তাপমাত্রা আরও কমতে পারে বলে মনে করা হচ্ছে। ফলে চলতি মাসেই হাড় কাঁপানো শীতের অনুভূমি মিলতে পারে।

সোমবারও পারদ পতন দেখা গিয়েছে কলকাতায় (Kolkata)। এদিন সর্বনিম্ন তাপমাত্রা থাকতে পারে ১৭ ডিগ্রি সেলসিয়াসের আশেপাশে। সর্বোচ্চ তাপমাত্রা থাকতে পারে ২৬ ডিগ্রির আশেপাশে। ফলে আগামী বেশ কিছুদিন ভালোই শীত অনুভব করবেন সাধারণ মানুষ।